‘શેઠ, તમને ખબર નથી પણ હવે કહેવામાં વાંધો નથી. તમારી જાણ બહાર મંજુબાએ આાવા તો કંઈક દુખિયારાને ટેકો કરેલો...’કાશીબાએ એમની સામે જોઈને રહસ્ય ખોલ્યું. ‘તમારો સ્વભાવ થોડોક કડક એટલે તમારી પાસે હાથ લંબાવવાની કોઈ નાના માણસની હિંમત ના ચાલે પણ મંજુબા તો સાક્ષાત અન્નપૂર્ણાનો અવતાર! એમની પાસે આવીને કોઈ હૈયું ખોલે અને ભીના અવાજે કરગરે એટલે એ તરત પીગળી જાય. નાના માણલની તો જરૂરુયાતેય સાવ નાની જ હોય ને? હજાર-બે હજાર માટે કોઈનું કામ અટક્યું હોય તો એ દોડીને મંજુબા પકડી લે. મંજુબા મદદ કરશે જ એવી એને પૂરી શ્રદ્ધા હોય...’